Document ID: 32012D0280

ΑΠΌΦΑΣΗ ΤΟΥ ΣΥΜΒΟΥΛΊΟΥ
της 15ης Μαΐου 2012
για τροποποίηση της απόφασης 1999/70/ΕΚ σχετικά με τους εξωτερικούς ελεγκτές των εθνικών κεντρικών τραπεζών, όσον αφορά τους εξωτερικούς ελεγκτές της Banque de France
(2012/280/ΕΕ)
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη το πρωτόκολλο αριθ. 4 του καταστατικού του ευρωπαϊκού συστήματος κεντρικών τραπεζών και της Ευρωπαϊκής Κεντρικής Τράπεζας το οποίο προσαρτάται στη Συνθήκη για την Ευρωπαϊκή Ένωση και στη Συνθήκη για τη λειτουργία της Ευρωπαϊκής Ένωσης, και ιδίως το άρθρο 27 παράγραφος 1,
Έχοντας υπόψη τη σύσταση της Ευρωπαϊκής Κεντρικής Τράπεζας, της 23ης Μαρτίου 2012, προς το Συμβούλιο της Ευρωπαϊκής Ένωσης σχετικά με τους εξωτερικούς ελεγκτές της Banque de France (ΕΚΤ/2012/5) (1),
Εκτιμώντας τα ακόλουθα:
(1)
Οι λογαριασμοί της Ευρωπαϊκής Κεντρικής Τράπεζας (EKT) και των εθνικών κεντρικών τραπεζών του Ευρωσυστήματος ελέγχονται από ανεξάρτητους εξωτερικούς ελεγκτές, τους οποίους υποδεικνύει το Διοικητικό Συμβούλιο της ΕΚΤ και εγκρίνει το Συμβούλιο της Ευρωπαϊκής Ένωσης.
(2)
H εντολή των εξωτερικών ελεγκτών της Banque de France θα λήξει μετά το λογιστικό έλεγχο του οικονομικού έτους 2011. Είναι επομένως αναγκαίος ο διορισμός εξωτερικών ελεγκτών από το οικονομικό έτος 2012 και εξής.
(3)
H Banque de France επέλεξε τις εταιρείες Deloitte & Associés και KPMG SA ως εξωτερικούς ελεγκτές της και τις εταιρείες B.E.A.S. και KPMG Audit FS I SAS ως αναπληρωτές ελεγκτές για τα οικονομικά έτη 2012 έως 2017.
(4)
Το Διοικητικό Συμβούλιο της ΕΚΤ συνέστησε να διοριστούν από κοινού ως εξωτερικοί ελεγκτές της Banque de France οι εταιρείες Deloitte & Associés και KPMG SA και ως αναπληρωτές ελεγκτές των εν λόγω εταιρειών οι εταιρείες B.E.A.S. και KPMG Audit FS I SAS αντίστοιχα, για τα οικονομικά έτη 2012 έως 2017.
(5)
Είναι σκόπιμο να ακολουθηθεί η σύσταση του διοικητικού συμβουλίου της ΕΚΤ και να τροποποιηθεί αναλόγως η απόφαση 1999/70/ΕΚ του Συμβουλίου (2),
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το άρθρο 1 παράγραφος 4 της απόφασης 1999/70/ΕΚ αντικαθίσταται από το ακόλουθο κείμενο:
«4. Εγκρίνεται ο διορισμός των εταιρειών Deloitte & Associés και KPMG SA ως εξωτερικών ελεγκτών της Banque de France για τα οικονομικά έτη 2012 έως 2017.
Εγκρίνεται ο διορισμός των εταιρειών B.E.A.S. και KPMG Audit FS I SAS ως αναπληρωτών ελεγκτών των εταιρειών Deloitte & Associés και KPMG SA αντίστοιχα, για τα οικονομικά έτη 2012 έως 2017.»
Άρθρο 2
Η παρούσα απόφαση αρχίζει να ισχύει την ημέρα της κοινοποίησής της.
Άρθρο 3
Η παρούσα απόφαση απευθύνεται στην Ευρωπαϊκή Κεντρική Τράπεζα.
Βρυξέλλες, 15 Μαΐου 2012.

Labels: 2
18
4